Dee Wallace

Dee Wallace (Deanna Bowers, også kjent som Dee Wallace-Stone, født 14. desember 1948 i Kansas City i Kansas), er en amerikansk skuespiller.

Hun studerte ved University of Kansas, hvoretter hun arbeidet som dramalærer ved Washington High School i Kansas City. Hun giftet seg med skuespilleren Christopher Stone i 1980. De var gift frem til hans død i 1995 og har en datter. Hun giftet seg på nytt med Skip Belyea i 1998.

Wallace er mest kjent for sine roller i flere skrekkfilmer blant annet The Hills Have Eyes (1977), Cujo (1983), Critters (1986) og The Frighteners (1996). Hun spilte også en hovedrolle i Steven Spielbergs E.T. the Extra-Terrestrial (1982). Hun har også medvirket flittig i TV-produksjoner, blant annet et stort antall TV-filmer og TV-serier som Together We Stand (1986-87) og The New Lassie (1989-92). På 2000-tallet har hun blant annet medvirket i Rob Zombies nyinnspilling av Halloween (2007), The House of the Devil (2009) og The Lords of Salem (2013).

Referanser

Eksterne lenker 
 

Skuespillere fra USA
Personer fra Kansas City i Kansas